Wie & Waarom? | PlaasLekker
WANT 'N BOER MAAK MOS 'N PLAN!
WORD DEEL VAN DIE SKUIF NA PLAASLIKE BEMAGTIGING
Plaaslekker.com gee verbruikers ‘n virtuele boeremarkervaring, waardeur hulle direk met plaaslike voedsel- en drankprodusente kan skakel sonder om ‘n voet buite hul voordeur te sit.
Plaaslekker.com bied boere die platform om hul vars, ryp produkte direk aan verbruikers in hul omgewing te bemark.
SIEN ONS PLAASSTALLE
By Plaaslekker bied ons ‘Plaasstal’ ruimte aan boere, produsente en kunstenaars wat direk aan die verbruiker verkoop. Dit is baie soos ‘n opelug-boeremark waar verkopers kos, handwerk, geskenke, voorrade, gereedskap en meer aanbied.
Ons doel is om ‘n saamstaanruimte te bied waar kopers van regoor die land mekaar kan ontmoet, kommunikeer en produkte direk vanaf die plaas kan koop.
OPEN JOU PLAASSTAL
As kreatiewe medewerkers ontwerp ons Plaasstaleienaars hul eie winkel op die Plaaslekker Virtuele Mark.
Wat ‘n verfrissende wen-wen keuse om die plaaslike mark met u talent en koopkrag te bereik!
ONTDEK DIE FUNKSIES
“Duisende boere in Suid Afrika sukkel om hul plaaslike mark te bereik en sodoende hul surplus vars produkte van die hand te sit voor hulle skade ly. Plaaslekker is ‘n innovasieprojek wat die oplewing in digitale kommunikasie benut om marktoegang te verhoog en die voortbestaan ​​vir ons boere te help verseker.”
Word vandag nog deel van ons Plaaslekker Gemeenskap!
GEANKER IN OMGEE
Ons Passie & Pad Vorentoe
Ons Bemagtig Entrepreneurs
Een van die kerneienskappe van ons boeregemeenskap was nog altyd die vermoë om ‘n plan te maak. Ons het ‘n sterk ingebore talent om entrepreneurs te wees. Die Plaaslekker platform gee boere regoor Suid Afrika die tegnologie om in hierdie moeilike tyd hul entrepreneursgees te herontdek en dit vir hulle te laat werk.
Ons Gebruik Tradisie om die Toekoms te Vorm
Ons werk saam om ‘n ekosisteem te fasiliteer wat entrepreneurs en verbruikers bemagtig. Ons Plaasstalle is kreatiewe, aanlyn plaaswinkels vir boere wat hulle vars produkte, vars gebak, vleisprodukte en allerlei ander erfstukke & bruikbaarhede in hul omgewing wil verkoop. Ons glo almal moet toegang tot vars produkte hê. Ons aanlynwinkel bied dus ‘n wye verskeidenheid produkte vanaf elke hoekie op ons plase vir almal in die omgewing om teen mededingende pryse te bekom. Ons plaasstaleienaars is ons betroubare vennote in die versekering van gehaltebeheer en uiterste kliëntetevredenheid.
Ons Hou die Blinkkant Bo
Ons bevorder ‘n positiewe ingesteldheid onder ons gebruikers. Saam kies ons om liewer die blinkkant van situasies raak te sien en planne te maak om die donker af te weer. Kreatiwiteit en pretmaak, met ‘n effens tong-in-die-kies ingesteldheid help ons om oplossings te vind en ‘n verskil te maak. Ons inspireer die verbruiker om plaaslik aksie te neem.
Ons dink Koöperatief
Ons deel kennis, wenke en advies. Ons deel suksesstories en inspireer ander tot nuwe hoogtes. Saam vorm ons ‘n gemeenskap – ‘n koöperasie!
Ons Bevorder Volhoubaarheid & Deursigtigheid
As gemeenskap bevorder ons volhoubare voorbestaan en streef ons om dit so deursigtig as moontlik te bestuur.
Ons Fokus Plaaslik | Ons Mik Wêrelsklas
Ons glo dat wêreldklas standaarde die voorsprong gee om plaaslik sukses te behaal.
Kry ons Nuus per Epos
WORD DEEL VAN ONS NISMARK?